گنج سیچان‌لارین اورک‌لرین‌دن آلینان اندوژن کؤک حجره‌لر یاش‌لی سیچان‌لارا تزریق ائدیلدیگینده حیوان‌لارین اورک فونکسیون‌لاریندا یاخشیلاشما موشاهیده ائدیلدی.
آمریکادا یئریدیلن آراشدیرمادا، اورتالاما 22 آیلیق سیچان‌لارا، یئنی دوغولموش جینس‌لرین‌دن آلینان کؤک حجره‌لر ترانسفر ائدیلرکن بیر دیگر قروپا پلاسیبو وئریلدی.
داها سونرا اورک فونکسیون‌لاری، ائکوکاردیوگرام، ایستاندارد استرس و قان تستلریله اؤلچولن ایکی قروپ‌داکی سیچان‌لاردان الده ائدیلن وئری‌لر، اورتالاما 4 آیلیق سیچانلارینکی ایله مقایسه ائدیلدی. کؤک حجره معا‌لیجه‌سی گؤرن یاش‌لی سیچان‌لار، عملیات‌دان بیر آی سونرا باشقا تست‌لره ده تابع توتولدو.
آراشدیرمادا، کؤک حجره ترانسفری ائدیلن یاش‌لی سیچان‌لارین اورک حجره‌سی تلومرلری‌نین (هر بیر دی‌ان‌ای سارما‌لی‌نین اوجوندا اولان و کروموزوم‌لاری قوروما ایشی گؤرن پارچا‌لار) داها اوزون اولدوغو، چالیشما ظرفیت‌لری‌نین تخمینا یوزده 20 آرتدیغی، آیریجا کؤک حجره وئریلمه‌ین سیچان‌لارا نیسبتا توک‌لری‌نین داها سرعت‌لی چیخدیغی گؤرولدو.
قلبدن آلینان اندوژن کؤک حجره‌لرین، بیر گون اینسان اوریینده یاشلانما مدتینی ترسینه چئویرمه‌سی و یاش‌لی اورک‌لرین داها گئنجمیش کیمی حرکت ائتمه‌سینی تامین ائتمه‌سی اومولور.
